L 302/92
3.2.
DA
Den Europæiske Unions Tidende
22.11.2022
For elektriske/elektroniske enheder i konfigurationen »REESS-ladetilstand tilkoblet elnettet« skal prøveopstillingen være i overensstemmelse med den i figur 2 i tillægget til dette bilag viste.
3.2.1.
Afskærmningskonfigurationen skal være i overensstemmelse med konfigurationen for køretøjsserien.
Generelt skal alle afskærmede højspændingsdele være forbundet med lav impedans til jord (f.eks.
kunstige net, kabler, ledninger osv.).
Elektriske/elektroniske enheder og belastninger skal være forbundet til jord.
Den eksterne højspændingsstrømforsyning skal tilsluttes via feedthrough-filtering.
3.2.2.
Den elektriske/elektroniske enheds strømforsyning skal tilsluttes gennem et HV-AN (for elektriske/elektroniske enheder med jævnstrøms HV-strømforsyning) og/eller kunstige net (for elektriske/elektroniske enheder med vekselstrømforsyning).
Den elektriske/elektroniske enhed forsynes fra en jævnstrømsforsyning via et 5 μH/50 HV-AN (se tillæg 8, afsnit 2).
Den elektriske/elektroniske enhed forsynes fra en vekselstrømsforsyning via et 50 μH/50 HV-AN (se tillæg 8, afsnit 4).
3.2.3.
Medmindre andet er angivet, skal længden af lavspændingsledningsnettet og højspændingsledningsnettet parallelt med jordplanets forreste kant være 1 500 mm (± 75 mm).
Den samlede længde af prøveledningsnettet, herunder stikket, skal være 1 700 mm (+ 300/-0 mm).
Afstanden mellem lavspændingsledningsnettet og højspændings­ ledningsnettet skal være 100 mm (+ 100/-0 mm).
3.2.4.
Hele ledningsnettet placeres på et ikke-ledende materiale med lav relativ permittivitet (εr ≤ 1,4) ved en højde på 50 mm (± 5 mm) over jordplanet.
3.2.5.
Afskærmede fødeledninger til positive og negative højspændingsledninger og ledninger med tre faser kan være koaksialkabler eller kabler med fælles afskærmning alt efter det anvendte stiksystem.
Alternativt kan køretøjets oprindelige højspændingsledningsnet anvendes.
3.2.6.
Medmindre andet er angivet, skal den elektriske/elektroniske enheds kabinet være tilsluttet jordplanet enten direkte eller via defineret impedans.
3.2.7.
For indbyggede opladere skal vekselstrømsledningerne/jævnstrømsledningerne anbringes så langt som muligt fra antennen (bag lavspændings- og højspændingsledningsnettene).
Afstanden mellem vekselstrømsledningerne/jævn­ strømsledningerne og det nærmeste ledningsnet (lavspænding eller højspænding) skal være 100 mm (+ 100/0 mm).
3.3.
Alternativ måleplads Som alternativ til et rum skærmet med radiostrålingsabsorberende materialer (absorber lined shielded enclosure ALSE) kan et åbent prøveareal (OATS), der opfylder kravene i CISPR 16-1-4 anvendes (se figur 1 i tillægget til dette bilag).
3.4.
Omgivelser For at sikre, at der ikke er støj eller fremmede signaler af en styrke, som kan påvirke målingerne, skal baggrunds­ strålingen måles før og efter selve prøvningen.
Ved begge målinger skal støj eller fremmedsignaler være mindst 6 dB under de i punkt 6.5.2.1 i dette regulativ anførte grænser, bortset fra tilladte smalbåndsudsendelser.